У Вікіпедыі ёсць артыкулы пра іншых асоб з прозвішчам Мельнік.

**Сяргей Мельнік** (нар. 5 ліпеня 1995, Мінск) — беларускі футбаліст, абаронца рагачоўскага «Макслайна».

Клубная кар’ера
---------------

Выхаванец футбольнага клуба «Мінск». Выступаў за юнацкія каманды клуба, а ў сезоне 2013 трывала замацаваўся ў дубліруючым складзе «Мінска». Сезон 2014 таксама пачаў у дублі, але ў маі 2014 года быў пераведзены ў склад фарм-клуба «Мінск-2», у складзе якога выступаў у Першай лізе.

Па заканчэнні сезона 2014 «Мінск-2» спыніў існаванне, і Сяргей накіраваўся ў стан мазырскай «Славіі», але доўгі прагляд скончыўся беспаспяхова. Неўзабаве прыбыў на прагляд у «Віцебск», і ў красавіку 2015 года падпісаў кантракт з гэтым клубам. У пачатку сезона 2015 гуляў за дубль віцебскага клуба. 23 мая 2015 года дэбютаваў у Вышэйшай лізе, выйшаўшы ў стартавым складзе на пазіцыі правага паўабаронцы ў матчы супраць мінскага «Дынама» (0:0).

У студзені 2016 года, пакінуўшы «Віцебск», праходзіў прагляд у складзе «Крумкачоў», але не падышоў і ў выніку прапусціў сезон 2016 з-за траўмы. У пачатку 2017 года далучыўся да «Баранавічаў», у чэрвені замацаваўся ў стартавым складзе. У жніўні 2017 года стаў іграком «Смаргоні», пакінуў клуб па заканчэнні сезона ў лістападзе 2017 года.

Сезон 2018 пачаў у складзе мікашэвіцкага «Граніта», аднак у ліпені па пагадненні бакоў пакінуў клуб. У жніўні 2018 года далучыўся да «Чысці».

У лютым 2019 года папоўніў склад дэбютанта Другой лігі дзяржынскага «Арсенала». Стаў трывалым іграком стартавага складу каманды, дапамог ёй па выніках сезона перамагчы ў Другой лізе. У студзені 2020 года пакінуў «Арсенал».

У красавіку 2020 года стаў іграком «Ашмянаў-БДУФК», дзе гуляў у стартавым складзе, аднак з верасня перастаў з’яўляцца на полі і ў кастрычніку пакінуў каманду. У пачатку 2021 года далучыўся да наваполацкага «Нафтана», дзе стаў трывалым іграком асновы.

У студзені 2022 года пачаў трэніравацца з рагачоўскім «Макслайнам» і ў лютым падпісаў кантракт з клубам. У якасці іграка стартавага складу дапамог «Макслайну» па выніках сезона 2022 выйсці ў Вышэйшую лігу, куды клуб, аднак, не быў дапушчаны. У лютым 2023 года стала вядома, што абаронца застаецца ў «Макслайне» на сезон 2023.

Дасягненні
----------

* Беларусь Пераможца Другой лігі чэмпіянату Беларусі: 2019

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2013 | дубль | Мінск | Беларусь | 31 | 0 |
| 2014 (пач.) | дубль | Мінск | Беларусь | 6 | 1 |
| 2014 | Д2 | Мінск-2 | Беларусь | 25 | 1 |
| 2015 | Д1 | Віцебск | Беларусь | 14 | 0 |
| 2017 (1) | Д2 | Баранавічы | Беларусь | 8 | 0 |
| 2017 (2) | Д2 | Смаргонь | Беларусь | 12 | 0 |
| 2018 (1) | Д2 | Граніт | Беларусь | 10 | 0 |
| 2018 (2) | Д2 | Чысць | Беларусь | 9 | 2 |
| 2019 | Д3 | Арсенал | Беларусь | 28 | 1 |
| 2020 | Д2 | Ашмяны-БДУФК | Беларусь | 16 | 0 |
| 2021 | Д2 | Нафтан | Беларусь | 32 | 2 |
| 2022 | Д2 | Макслайн | Беларусь | 22 | 4 |
|

Грамадзянская пазіцыя
---------------------

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

Зноскі
------

1. ↑  Sergey Melnik // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑  Ботяновский и Мельник покинули расположении "Славии"  (руск.)
4. ↑  Мельник и Комлев пополнили ряды "Витебска"  (руск.)
5. ↑  Мельник, Руденок и Одейссо не подошли "Крумкачам"  (руск.)
6. ↑  "Сморгонь" объявила о подписании четверых игроков  (руск.)
7. ↑  "Сморгонь" покинули 11 футболистов  (руск.)
8. ↑  1-я лига. Анонс сезона. «Локо» в Хойниках. Новополоцк и Мозырь: надолго? Архівавана 6 мая 2019.  (руск.)
9. ↑  Первая лига. Тур 14. Садовский вне игры Архівавана 29 чэрвеня 2021.  (руск.)
10. ↑  Дзержинский "Арсенал" представил эмблему и новичков (ФОТО)
11. ↑  Мельник покинул "Арсенал"
12. ↑  Сергей Мельник пополнил ряды "Макслайна"
13. ↑  Баланович и еще четыре игрока продлили контракты с "Макслайном" (руск.). *football.by* (25 лютага 2023). Праверана 1 сакавіка 2023.
14. ↑  93 беларускія футбалісты выступілі з асуджэннем гвалту ВІДЭА

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |